**(TAJIK VERSION)**

**Пахши хабарӣ**

**Коршиноси СММ аз ҳукми сахт нисбати раҳбарони мухолифини Тоҷикистон амиқан афсус хурда, аз ифротгароӣ ҳушдор медиҳад**

ЖЕНЕВА (7 июни соли 2016) - Гузоришгари махсуси СММ оид ба ҳуқуқи инсон ба озодии андеша ва баён Дэвид Kaйе, имрӯз аз маҳкумияти дарозмуддати роҳбарияти Ҳизби наҳзати исломии Тоҷикистон (ҲНИТ), ки 2 июн амалӣ гашт, изҳори нигаронӣ кард.

Муовинони роҳбари ҳизб Саидумар Ҳусайнӣ ва Муҳаммадалӣ Ҳаит ба ҳабси абад маҳкум гардиданд. Бино ба гузоришҳо, ёздаҳ тани дигар аз роҳбарияти ҳизб ба муҳлати аз 2 то 28 сол аз озодӣ маҳрум шудаанд.

Ҷаноби Kaйе гуфт: "Ҳукми сахти раҳбарони сершумори мухолифон инъикосгари афзоиши устувори маҳдудияти озодии баён дар Тоҷикистон аст". "Саркӯбии ҲНИТ дар тӯли соли гузашта яке аз чанд садоҳои камшумори мухолиф дар кишварро хомӯш карда, дурнамои иштироки аҳли ҷомеа дар ҳаёти сиёсии Тоҷикистонро ба таври ҷиддӣ халалдор намуд».

"Мақомоти Тоҷикистон барои асоснок намудани ин амалҳо ба нигарониҳои худ оиди хатарҳои ифротгароӣ ва терроризм ишора мекунанд," қайд намуд Kaйе. "Вале таъини чунин чораҳои шадид ва худсарона бар зидди раҳбарони мухолифон ва динӣ на танҳо қобили қабул нест, балки хатарнок аст, зеро он танҳо ба ифротишавии касоне, ки берун аз мубоҳисаҳои ҷамъиятӣ мондаанд, мусоидат мекунад».

Гузоришгари махсуси СММ таъкид дошт, ки "субот ҳеҷ гоҳ наметавонад тавассути саркуб кардани ҳамаи шаклҳои дигарандешӣ ба даст ояд».

«Дар давоми сафари худ\* ба Тоҷикистон моҳи март, ман ба Ҳукумат нигаронии амиқи худро оиди он ки манъ карда шудани ҲНИТ, боздошт ва мурофиаҳои пушидаи роҳбарияти он, ки ба ҳар шакли расидагии мушикофонаи ҷамъиятӣ ва ҳатто СММ баста буданд, ба таври возеҳ ба меъёрҳои байналмилалии ҳуқуқи инсон номувофиқанд, баён намуда будам, " гуфт вай.

Ҷаноби Kaйе қайд кард, ки дурнамои озодии баён ва демократия дар ин кишвар баъд аз раъйпурсии конститутсионӣ дар моҳи май, ки ҳар гуна ҳизбҳои диниро манъ карда, ба президент иҷозати шумораи бемаҳдуди интихобшавиро дод, ба назар дур мерасад.

Коршиноси СММ такроран ба озод кардани ҳамаи шахсони бо асосҳои сиёсӣ боздоштшуда даъват карда, аз гузоришҳо оиди идомаи тарсонидани адвокатҳо ва хешу табори роҳбарони ҲНИТ ҳушдор дод.

«Ман гузоришҳои нигаронкунандае шунидам, ки кормандони милиса аз кушиши рафтани хешовандони аъзои ҲНИТ ба дафтари СММ пас аз эълони ҳукм ҷилавгирӣ намуда, онҳоро ба суди ноҳия бурдаанд ва дар он ҷо ба боздошт таҳдид карда, барои итоат накардан ба полис ҷарима намудаанд», гуфт ҷаноби Kaйе. «Ин комилан ғайри қобили қабул аст ва фазои тарсу ҳаросро дар кишвар бештар мекунад.»

Аъзои ҲНИТ бо иттиҳомоти иштирок дар гурӯҳи ҷиноӣ, барангехтани адовати миллӣ, нажодӣ ё динӣ, куштор, терроризм, даъват барои бо роҳи зўроварӣ тағйир додани сохти конститутсионӣ, ғайриқонунӣ нигоҳ доштани ё интиқол додани силоҳ ва исёни мусаллаҳона маҳкум шуданд. Ҳамзамон, далели ҷузъиёти ин иттиҳомот пурра аз назарҳо пӯшида аст.

Дархости ҷаноби Kaйе инчунин аз ҷониби Гузоришгари махсуси СММ оид ба ҳуқуқи озодии ҷамъомадҳои осоишта ва иттиҳодияҳо, Maина Киай ва Гузоришгари махсуси СММ оид ба озодии дин ё эътиқод Хайнер Билефельдт маъқул дониста шудааст.

(\*) Баёнияи пурраи Гузоришгари махсусро баъд аз ташриф ба кишвар дар ин ҷо бинед: <http://www.ohchr.org/EN/NewsEvents/Pages/DisplayNews.aspx?NewsID=17193&LangID=E>

ХОТИМА

***Дэвид Kaйе (ИМА)*** *моҳи августи соли 2014 аз ҷониби Шӯрои ҳуқуқи инсони СММ Гузоришгари махсус оид ба пешбари ва хифзи хукук ба озодии андеша ва баён таъин шудааст. Барои маълумоти бештар:* [*http://www.ohchr.org/EN/Issues/FreedomOpinion/Pages/OpinionIndex.aspx*](http://www.ohchr.org/EN/Issues/FreedomOpinion/Pages/OpinionIndex.aspx)

*Гузоришгарони махсус бахше аз Расмиёти махсуси Шӯрои ҳуқуқи инсон мебошанд. Расмиёти махсус калонтарин мақоми коршиносони мустақил дар низоми ҳуқуқи инсони СММ буда, номи умумии механизмҳои мустақили муайянкунандаи ҳолатҳои воқеӣ ва мониторинги Шӯро мебошад. Дорандагони мандати Расмиёти махсус коршиносони мустақили ҳуқуқи инсон ҳастанд, ки аз ҷониби Шӯрои ҳуқуқи инсон барои баррасии вазъи кишвари муайян ё масъалаҳои алоҳидаи ҳуқуқи инсон дар тамоми ҷаҳон, таъин гардидаанд. Онҳо кормандони СММ нестанд ва аз ҳар гуна давлат ё ташкилот мустақил мебошанд. Онҳо ба таври инфиродӣ хизмат намуда, барои кори худ музд намегиранд.*

*Ба Паймони байналхалқӣ доир ба ҳуқуқи шаҳрвандӣ ва сиёсӣ назар кунед:* [*http://www.ohchr.org/EN/ProfessionalInterest/Pages/CCPR.aspx*](http://www.ohchr.org/EN/ProfessionalInterest/Pages/CCPR.aspx)

*Ҳуқуқи башари СММ, саҳифаи кишварӣ – Тоҷикистон: http://www.ohchr.org/EN/Countries/ENACARegion/Pages/TJIndex.aspx*

*Барои маълумоти бештар ва ВАО дархост, лутфан тамос гиред: Дар Женева Марчело Даер (+41 22 917 9431 / mdaher@ohchr.org), Виктория Кун (+41 22 917 9278 /* *vkuhn@ohchr.org**)* mailto:freedex@ohchr.org *ё ба freedex@ohchr.org нависед.*

Дар мавриди дархостҳои ВАО вобаста ба дигар коршиносони мустақили СММ:

Ксабиер Селэйе, Ҳуқуқи башари СММ – Бахши ВАО (+ 41 22 917 9383 / xcelaya@ohchr.org)

**Барои сомонаҳои ахбори шумо ва шабакаҳои иҷтимоӣ:**

Twitter: [@UNHumanRights](http://twitter.com/UNHumanRights)
Facebook: [unitednationshumanrights](https://www.facebook.com/unitednationshumanrights)
Instagram: [unitednationshumanrights](http://instagram.com/unitednationshumanrights)

Google+: [unitednationshumanrights](https://plus.google.com/%2Bunitednationshumanrights/posts)
Youtube: [unohchr](https://www.youtube.com/user/UNOHCHR)